A technika és tervezés tantárgy osztályozóvizsgán gyakorlati munkát kell elkészíteni. A felsorolt feladatokból, témákból egyet kiválasztva, a szaktanárral egyeztetve kell a munkát elkészíteni.

**7. évfolyam**

1. Parktervezés a közvetlen lakókörnyezeted közelében (műszaki ábrázolás, épület, épületek alaprajza, kertek, kerttípusok, azok alaprajza stb.).
2. A saját település, lakókörnyezet úthálózatáról, tömegközlekedéséről, alaprajz készítése (műszaki ábrázolás, méretarány).
3. Híd- vagy felüljárómodell műszaki rajzának elkészítése (különböző ábrázolási rendszerek használata, műszaki ábrázolás).
4. „ A jövő városa”. Tervek készítése, rajzolása (műszaki ábrázolás, ábrázolási rendszerek, látványtervek, stb.)

**A vizsgán nyújtott teljesítmény minősítése**

Ponthatárok (százalékhatárok)

Az osztályzatokat az alábbi skála alapján alakítjuk ki:

0-29% elégtelen

30-54% elégséges

55-69% közepes

70-84% jó

85-100% jeles

**Az értékelés alapelvei**

Az értékelés az intézmény helyi tantervében megfogalmazott, az egyes témakörökhöz kapcsolódó a nevelési-oktatási szakasz végére tanulási eredményekben leírtak alapján történik.